ผช.ผอ.เขตบางเขน ชี้แจง ไฟฟ้าส่องสว่างชำรุด ซอยมัยลาภ
ไม่รู้หลุมอะไร?บนสะพานบริเวณ ห้างตั้งฮั่วเส็งธนบุรี ถนนสิรินธร แขวงและเขตบางพลัด ตรงข้ามอาคาร ม.ราชภัฏสวนสุนันทา คนเดินถนน เดินผ่านตกลงไปได้รับบาดเจ็บหลายรายแล้ว อยากขอให้ทาง เขตบางพลัด ช่วยหาอะไรปิดหรือแก้ไขที อย่าให้เกิดปัญหาซ้ำๆอีกเลย,มาที่ความเดือดร้อนบน ถนนริมทางรถไฟชำรุดสายปากน้ำเก่า แขวงพระโขนง เขตคลองเตย พังเป็นหลุมบ่ออันตรายกับผู้ใช้รถใช้ถนน โดยเฉพาะถนนบริเวณ ชุมชนสวนอ้อย เขตคลองเตย ใกล้ ซอยสุขุมวิท 50 เกิดอุบัติเหตุตายไปหลายรายแล้ว ขอให้เจ้าหน้าที่ เขตคลองเตย เร่งช่วยแก้ไขโดยด่วน,ปัญหาลำคลองตื้นเขินเกิดจากขยะจำนวนมาก ฝาก เขตบางคอแหลม ช่วยกรุณา ลอกคลองคูน้ำวัดจันทร์ ใน ซอยประดู่ 1 ถนนเจริญกรุง แขวงบางโคล่ เขตบางคอแหลม เวลาฝนตกน้ำเอ่อท่วมล้นเพราะ เศษขยะอุดตัน ชาวบ้านด้านในเดือดร้อนอยู่ประจำ จะเป็นพระคุณยิ่ง,ส่วนที่นี่ วัยรุ่นแก๊งใหญ่ จับกลุ่มมั่วสุม บนสะพานปูนก่อนถึงปากซอย ชุมชนสุขเกษม ต.ประชาธิปัตย์ อ.ธัญบุรี จ.ปทุมธานี สร้างความเดือดร้อน เมาอาละวาดเสียงดัง ยิงปืนเล่น ชาวบ้าน ขวัญผวา พยายามแจ้งเจ้าหน้าที่บ้านเมืองหลายต่อหลายครั้งแล้ว ฝาก สภ.ประตูน้ำจุฬาลงกรณ์ ช่วยส่งสายตรวจผ่านถี่ๆหน่อย มั่วสุมอะไรกัน?,นางฉวีวรรณ อุ่นพงศ์ถาวร ผช.ผอ.เขตบางเขน ชี้แจงกรณี ไฟฟ้าส่องสว่างชำรุด บริเวณ ซอยรามอินทรา 14 (ซอยมัยลาภ) แขวงท่าแร้ง เขตบางเขน กลางคืนมืดสนิท ประชาชนสัญจรลำบาก เขตบางเขน ตรวจสอบแล้วพร้อมทั้งได้ประสาน การไฟฟ้านครหลวง ดำเนินการในส่วนที่เกี่ยวข้องต่อไป,helpcenter@thairath.co.th
นางฉวีวรรณ อุ่นพงศ์ถาวร ผช.ผอ.เขตบางเขน ชี้แจงกรณี ไฟฟ้าส่องสว่างชำรุด บริเวณ ซอยรามอินทรา 14 (ซอยมัยลาภ) แขวงท่าแร้ง เขตบางเขน
ห้องร้องทุกข์,ตั้งฮั่วเส็ง,ถนนพัง,วัยรุ่นมั่วสุม,ไฟฟ้าส่องสว่างชำรุด